**CU TINE(Verde crud)**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Verde crud, verde cald

cât îmi ești neică de drag

numai frunza dudului

a dudului și-a nucului

știu; și o foșnesc ușor

seara toată, în pridvor

când vorbesc cu stelele

să-mi alin dorurile.

Vino neică-n bătătură

că mi-e dor să îmi dai gură

sub frunzișul dudului,

al dudului și-al nucului

să-mi șoptești încet și blând

verde crud, verde crud.

Foaie verde foi de nuc

foi de nuc și foi de dud

nu mai sta singurel, cuc

vino să petreci cu mine

toate nopțile senine

și senine și cu nor

ne-om ascunde în pridvor

toate zilele cu soare

și om face sărbătoare

pe sub frunza dudului

a dudului și-a nucului

noi om face nuntă mare

și-or striga nuntașii-n cor:

"Verdele e-al mirilor !!!"

Verde crud, verde cald

cât îmi ești neică de drag